Sonny Milano

Sonny Milano (õieti Frank Milano; sündinud 12. mail 1996 Massapequas, New Yorgi osariigis) on USA jäähokimängija, kes mängib NHL-i klubis Anaheim Ducks ründajana vasakäärel.

Hooajal 2014–15 mängis ta Ontario Hockey League'i klubis Plymouth Whalers ja enne seda erinevates USA noorte jäähokiprogrammides.

2014. aastal valis Columbus Blue Jackets ta NHL-i draftis 16. valikuna. Sama aasta septembris sõlmis ta klubiga kolmeaastase lepingu. Aastatel 2015–2017 mängis ta põhiliselt American Hockey League'is (AHL) Blue Jacketsi tütarklubis Cleveland Monsters, kellega võitis 2016. aastal Calder Cup'i. NHL-is debüteeris ta 31. märtsil 2016 mängus New York Islandersi vastu. Enam hakkas NHL-is mänguaega saama hooajal 2017–18. NHL-is lõi ta esimese värava 6. oktoobril 2017 Islandersi vastu. Hooaja 2017–18 põhiturniiril sai Milano 55 mänguga kirja 14 väravat ja kaheksa väravasöötu.

2020. aasta veebruaris kaubeldi Milano Blue Jacketsist Devin Shore'i vastu Anaheim Ducksi."Ducks acquire Milano from Columbus" nhl.com. 24.2.2020. Vaadatud 26.4.2022 2020. aasta juulis pikendas ta Ducksiga lepingut kahe aasta võrra."Milano signs two-year contract with Ducks". nhl.com. 28.7.2020. Vaadatud 26.4.2022 Hooajal 2021/22 tegi Milano NHL-is seni oma kõige edukama hooaja, kui lõi 14 väravat ja andis 20 väravasöötu.

2022. aasta oktoobris sõlmis ta üheaastase lepingu Washington Capitalsiga.

2015. aastal tuli Milano USA kuni 18-aastaste koondisega omavanuste maailmameistriks. USA jäähokikoondise koosseisus võitis ta 2018. aasta maailmameistrivõistlustel pronksmedali.

 Viited 

 Välislingid 
 Sonny Milano NHL.com lehel
 Sonny Milano hockeydb.com lehel

Kategooria:Ameerika Ühendriikide jäähokimängijad
Kategooria:Columbus Blue Jacketsi mängijad
Kategooria:Anaheim Ducksi mängijad
Kategooria:Washington Capitalsi mängijad
Kategooria:Sündinud 1996